תחנת הרכבת שדרות

תחנת הרכבת שדרות היא תחנת רכבת הממוקמת סמוך לעיר שדרות. התחנה הממוקמת על מסילת אשקלון–באר שבע ומשרתת את תושבי שדרות ויישובי הסביבה. בשנת 2006 החלה רכבת ישראל בבניית מסילת אשקלון - באר שבע בהשקעה של 1.4 מיליארד שקל. תאריך היעד המקורי להשלמת התחנה היה סוף 2009, אך השלמת הפרויקט נמשכה מספר שנים עקב מחלוקת בין משרד האוצר לרכבת ישראל על היקף תקציב הפרויקט. עלות הבנייה המשוערת שלה הייתה כ־50 מיליון שקל מתוך כ־2.21 מיליארד שקל שהוקצבו לבסוף לבניית הקו כולו. באוקטובר 2010, פורסם המכרז להקמת התחנה. התחנה נחנכה בדצמבר 2013 עם הארכת קו הרכבת לאשקלון עד לתחנת שדרות. בפברואר 2015 הוארך הקו לנתיבות. בספטמבר 2015 ניתן שירות רכבות סדיר גם לבאר שבע, ובדצמבר 2015 גם לאופקים. במהלך מבצע צוק איתן, ב־18 באוגוסט 2014, הופסק שירות הרכבות לתחנה עקב חשש מירי טילי נ״ט מרצועת עזה השירות חודש ב־28 באוגוסט עם תחילתה של הפסקת האש. במהלך העימותים בין כוחות צה"ל לחמאס בשנת 2018, הופסק השירות לתחנה מספר פעמים עקב חשש לירי מהרצועה ושריפות שפרצו בסמוך למסילה. במרץ 2019, שוב הופסק השירות לתחנה למשך מספר ימים. ב-25 בדצמבר 2021 השתנה שירות הנוסעים העובר בתחנה והוא הוחלף מקו באר שבע - קו החוף המערבי - לולאת השרון, לשני קווים: קו באר שבע - אשקלון וקו באר שבע - בנימינה דרך מסילת לוד-אשקלון. בתאריך 18 לספטמבר 2022 הוחלט לצמצם את התדירות בין אשקלון לבאר שבע מרכז וההפך לרכבת פעם בשעה בגלל עבודות החשמול, בשעות השיא מפעילה רכבת ישראל הסעות ללא עלות לתחנת באר שבע צפון ולתחנת אשקלון דרך כל תחנות הקו. בנוסף משרד התחבורה מתגבר את קו 378. מבנה התחנה נמצא ממזרח לכביש 34, סמוך לצומת הכניסה לעיר שדרות. את התחנה תכננו האדריכלים עמי שנער ואמיר מן. את הנוסעים משרתים שני רציפי צד באורך של כ־300 מטרים, אשר ממוקמים מעברו השני של כביש 34. הצורך במיגון המבנה עקב מיקומו הסמוך לעזה הוביל לפתרונות אדריכליים בלתי שגרתיים: המעבר בין מבנה התחנה לרציפים מתבצע באמצעות מעבר תת-קרקעי מתחת לכביש 34, מעבר המשמש גם כמרחב מוגן מפני טילים ורקטות. הקירות וגג התחנה עצמה וכן הקירוי מעל הרציפים משמשים גם הם בתור מחסה לשעת חירום, הם נוצקו מבטון עבה בשיפועים שיוצרים את הרושם כאילו המבנה מגיח מן הקרקע. בחזית התחנה נבנה חניון לכלי רכב פרטיים וכן מסוף לאוטובוסים. בתחנה זו עוצרת רכבת פעם בשעה אל תחנת אשקלון ואל תחנת באר שבע. בעבר עצר בתחנה זו קו רכבת לילה מבאר שבע לתל אביב, פעם בשעה לכל כיוון. החלק הממוגן של המעבר התת-קרקעי המעבר התת-קרקעי בחלק הקרוב לרציפים ביום הפתיחה בצמוד לתחנה ישנו מסוף אוטובוסים ממנו יש מספר קווים פנימיים וקווים לישובי האזור, הקווים ליישובים סמוכי הגדר לרצועת עזה (ניר עוז, בארי והאזור) בוטלו בעקבות המתקפה ב-7 באוקטובר. התחנה נמצאת בקרבת צומת ניר עם הנמצא על כביש 34. מהצומת ישנם מספר קווים אזוריים ובינעירוניים. מקרא סימנים: ♿ - אוטובוס עירוני נגיש 🚆 - קו הזנה המותאם לזמני הרכבת מדיה וקבצים בנושא תחנת הרכבת שדרות בוויקישיתוף תחנת הרכבת שדרות באתר רכבת ישראל Sderot Train Station / Ami Shinar – Amir Mann Architects and Planners, ArchDaily, November 22, 2014 נעמה ריבה, גור וולנר, שדרות מתחברת לרכבת, תושבי העיר יתאמצו להתחבר לתחנה, באתר Xnet‏, 23 בדצמבר 2013 שרון קדמי, החלו העבודות להקמת קו רכבת לשדרות, נתיבות ואופקים בהשקעה של 1.4 מיליארד שקל, באתר הארץ, 15 בפברואר 2006 ליאור ברון, ‏תושבי הדרום ממשיכים לחכות: קידום קו הרכבת אשקלון - באר שבע נעצר בגלל מחלוקת חדשה, באתר גלובס, 24 במאי 2009 אבי בר-אלי, שדרות עולה על המסילה: פורסם המכרז להקמת תחנת רכבת בעיר, באתר TheMarker‏, 27 באוקטובר 2010 קשת רוזנבלום, הרכבת הגיעה לשדרות, והיא ממוגנת מתמיד, באתר הארץ, 23 בדצמבר 2013 אלמוג בן זכרי, באיחור של כמעט עשור: הרכבת הגיעה לאופקים, אבל לא כולם מרוצים, באתר הארץ, 31 בדצמבר 2015 נחנכה תחנת הרכבת באופקים, באתר ynet, 31 בדצמבר 2015 יואב זיתון ואליאור לוי, עקב חשש מירי נ"ט: אין רכבת לשדרות, באתר ynet, 18 באוגוסט 2014 שירות גלובס, ‏הופסקה תנועת הרכבת לשדרות מחשש לירי טילי נ"ט, באתר גלובס, 18 באוגוסט 2014 יניב קובוביץו בר פלג, בוטלו הלימודים בעוטף עזה, הופסקה תנועת הרכבות בין שדרות לאשקלון, באתר הארץ, 9 באוגוסט 2018 בשל המצב הביטחוני: הופסקה תנועת הרכבות בין אשקלון לשדרות, באתר גלובס, 25 במרץ 2019 אילנה קוריאל, חדש: רכבת לילה בין באר שבע לתל אביב, באתר ynet, 14 בפברואר 2018